Diari Oficial de la Generalitat Valenciana


Sumari del DOGV 6151, del 24-11-2009 (2009/13103)

RESOLUCIÓ de 6 d'octubre de 2009, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Asesores Medioambientales Consulting, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6151

Data del DOGV
:   24-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13937


Data del document
:   06-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada
    * qualitat del medi ambient
    * política de medi ambient
    * registre de documents

RESOLUCIÓ de 6 d'octubre de 2009, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Asesores Medioambientales Consulting, SL. [2009/13908]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per Francisco Leis Vidal, en representació de l'entitat Asesores Medioambientales Consulting, SL, amb CIF B-15457294 i domicili social a l'av. Finisterre, 275, 2n, esq., 15011 la Corunya, s'emet aquesta resolució, de conformitat amb els següents  
Antecedents de fet  
Primer. L'entitat Asesores Medioambientales Consulting, SL sol·licita, en data 23 de maig de 2008, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a l'oficina comercial ubicada al c/ Maximilià Thous, 41, 1ª planta, 46239 València, per a les seccions següents: secció 1, nivell 1 i 2: contaminació atmosfèrica, i secció 3, nivell 1 i 2: control d'abocaments i qualitat d'aigües.  
Segon. Amb dates 23 de maig i 12 de desembre de 2008 i 19 de febrer i 30 de setembre de 2009, la indicada empresa aporta la documentació acreditativa que justifica la inscripció en el Registre per a les esmentades seccions.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3r de l'esmentat estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li siga encomanat per la Direcció General.  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 7 el procediment de tramitació i la resolució de les sol·licituds d'inscripció en aquest registre.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Asesores Medioambientales Consulting, SL, amb oficina comercial a la Comunitat Valenciana ubicada al c/ Maximilià Thous, 41, 1ª planta, 46472 València, amb el següent número d'inscripció en l'esmentat registre:  
- Número d'inscripció 75/ECMCA  
Segon  
L'entitat Asesores Medioambientales Consulting, SL queda inscrita en els següents camps d'actuació, d'acord amb els dèficits comptables de les acreditacions presentades, que figuren en la taula següent:  
Camps d'actuació:  
- Secció 1: Contaminació atmosfèrica  
Nivell 1: Entitat d'inspecció Acreditació Enac núm. 29/EI031   
Nivell 2: Laboratori d'assaig Acreditació Enac núm. 172/LE356   
- Secció 3: Control d'abocaments i qualitat de les aigües  
Nivell 1: Entitat d'inspecció Acreditació Enac núm. 29/EI031  
Nivell 2: laboratori d'assaig Acreditació Enac núm. 172/LE355  
Tercer  
La inscripció en el Registre únicament habilitarà Asesores Medioambientales Consulting, SL, en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que va possibilitar la inscripció de l'entitat en aquest. A aquest efecte Asesores Medioambientales Consulting, SL ha de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.   
Quart  
Així mateix, a l'efecte de mantenir actualitzades les dades del Registre, Asesores Medioambientales Consulting, SL està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'art. 12 del Decret 229/2004.   
Cinqué  
Seran causes de cancel·lació de la inscripció en el Registre les establides en l'article 13 del Decret 229/2004.  
En tot el que no indica aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 6 d'octubre de 2009.- El director general per al Canvi Climàtic: Jorge Lamparero Lázaro.